Diari Oficial de la Generalitat Valenciana


Sumari del DOGV 5486, del 10-04-2007 (2007/4445)

RESOLUCIÓ de 23 de març de 2007, de la Direcció General d'Administració Autonòmica, per la qual es convoquen les persones afectades, i es determina el calendari de celebració, règim horari i lloc de realització del Curs dirigit a tècnics/iques mitjans/anes de Serveis a la Joventut, personal adscrit a l'Àrea de l'Institut Valencià de la Joventut, per al seu canvi de sector funcionarial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5486

Data del DOGV
:   10-04-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/4445


Data del document
:   23-03-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * qualificació del personal
    * personal contractat
    * funcionari
    * concurs administratiu

De conformitat amb l'article 16.6 del Decret Legislatiu, de 24 d'octubre de 1995, pel qual s'aprova el Text Refós de la Llei de la Funció Pública Valenciana, que estableix que el pas de funcionari o funcionària de l'administració general a l'especial, o viceversa, es realitzarà tenint en compte els requisits dels llocs de treball especificats en la corresponent relació de llocs, i que en tot cas, poden establir-se la necessitat de cursos de formació, i els acords adoptats en la Comissió de Condicions de Treball, pels quals es va modificar el sector dels llocs abans classificats, amb el requisit de tècnic mitjà de serveis a la Joventut (grup B), que passa a integrar-se en el sector de l'administració general i les resolucions de l'1 de desembre de 2006, de la Direcció General d'Administració Autonòmica, de modificació de classificació de llocs de treball.   
En l'exercici de les competències atribuïdes a la Direcció General d'Administració Autonòmica, en matèria de Formació, per l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Primer. Convocatòria  
Convocar a la realització del curs dirigit a tècnics/iques mitjans/anes de Serveis a la Joventut, personal adscrit a l'Àrea de l'Institut Valencià de la Joventut, per al seu canvi de sector funcionarial d'administració especial a general.  
Segon. Temari  
El temari, corresponent al curs, és el que s'estableix en l'annex I de la present Resolució.  
Tercer. Calendari i horari  
El curs per al canvi de sector funcionarial constarà d'una edició a València. Les dates, l'horari, el lloc d'impartició i la relació d'alumnat convocat per a la realització del curs, són les que figuren en l'annex II de la present Resolució.  
Quart. Règim del curs  
Per a la superació de l'esmentat Curs de canvi de Sector Funcionarial, serà requisit indispensable l'assistència com a mínim al 85% de la duració total del curs de formació.  
Aquelles persones que no prenguen part en el corresponent Curs, romandran com a personal d'administració especial en els llocs de treball que exercisquen, i mantindran la mateixa relació jurídica funcionarial i sector que fins al moment els haja vinculat amb l'administració de la Generalitat Valenciana, sense detriment de les seues expectatives de promoció administrativa en el marc de la normativa vigent.  
Cinqué. Recursos  
La present Resolució podrà ser impugnada per les persones interessades mitjançant la interposició de recurs contenciós administratiu, en el termini de dos mesos, comptadors des de l'endemà de la seua publicació, davant del Tribunal Superior de Justícia de la Comunitat Valenciana, conforme al que disposen els articles 14.2 i 46 de la Llei 29/1988, Reguladora de la Jurisdicció Contenciosa Administrativa. Això no obstant, i de conformitat amb els articles 109, 110, 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant del mateix òrgan que l'ha dictada, en el termini d'un mes, comptador des de l'endemà de la publicació d'aquesta resolució. Tot això sense perjuí que puga interposar-se qualsevol altre recurs o acció que estime procedent.  
València, 23 de març de 2007. El director general d'Administració Autonòmica: Miguel Antonio Crespo Marzal.  
ANNEX I  
Tema 1. La Constitució Espanyola de 1978   
Tema 2. Gestió de personal   
Tema 3. Procediment administratiu   
Tema 4. El règim jurídic de les subvencions públiques   
Tema 5. Gestió econòmica i financera  
ANNEX II  
Duració del curs: 20 hores  
Dates: 23, 24, 25, 26 i 27 d'abril de 2007  
Horari: tots els dies, de 16,00 a 20,00 hores   
Lloc: IVAJ (Sala de Reunions), carrer Hospital 11.València  
Alumnat convocat  
Lloc Titular de lloc  
16162 15138496H7, Berenguer Botella, Francisco   
16281 94418982T9, Climent Espí, Mª Carmen  
19320 85227250S8, Cuenca Adam, Mª Ángeles  
22259 46384661V5, Cuenca Bolinches, Joan Carles  
13264 68866724C7, Sáez Cifre, Francisco Javier  
13419 85623109J2, Such Botella, Antonio